## Uredba o obveznom prebijanju obveza i potraživanja pravnih osoba u Republici Hrvatskoj s pravnimosobama u Republici Makedoniji

### NN 6/1992 (7.2.1992.), Uredba o obveznom prebijanju obveza i potraživanja pravnih osoba u Republici Hrvatskoj s pravnimosobama u Republici Makedoniji

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", br. 39/91 i 53A/91), Vlada
Republike Hrvatske na sjednici održanoj 6. veljače 1992. godine, donijela
je

## UREDBU

### o obveznom prebijanju obveza i potraživanja pravnih osoba u Republici Hrvatskoj s pravnimosobama u Republici Makedoniji

Članak 1.

Služba društvenog knjigovodstva Hrvatske (u daljnjem tekstu: Služba
Hrvstske) provest će prebijanje obveza i potraživanja pravnih osoba sa
sjedištem u Republici Hrvatskoj s pravnim osobama sa sjedištem u Republici
Makedoniji.

Članak 2.

Prebijanje obveza i potraživanja obvezno je za sve pravne osobe sa sjedištem
u Republici Hrvatskoj, koje su svrstane u djelatnosti

- 01 - Industrija i rudarstvo

- 02 - Poljoprivreda i ribarstvo

- 03 - Šumarstvo

- 04 - Vodoprivreda

- 05 - Gradevinarstvo

- 06 - Promet i veze

- 07 - Trgovina

- 08 - Ugostiteljstvo i turizam

- 09 - Obrtništvo i osobne usluge

- 10 - Stambeno-komunalne djelatnosti i uređenje naselja i prostora

- 11 - Financijske, tehničke i poslovne usluge

- 12 - Prosvjeta, znanost, kultura i informacije

- 13 - Zdravstvena i socijalna zaštita

Članak 3.

Predmet obveznog prebijanja obveza i potraživanja su sve obveze pravnih
osoba iz Republike Hrvatske prema pravnim osobama iz Republike Makedonije
iz dužničko vjerovničkih odnosa po osnovi prometa robe i obavljanja usluga,
obveze s naslova osiguranja i obveze po osnovi otplate kredita, koje su
nastale do zaključno 31. prosinca 1991. godine a nisu izmirene do dana
prijavljivanja.

Pravne osobe prijavljuju i obveze sadržane u instrumentima osiguravanja
plaćanja i obveze za koje su dati nalozi za plaćanje prema odredbama Zakona
o financijskom poslovanju.

Članak 4.

Obvezno prebijanje obveza i potraživanja pravnih osoba iz Republike
Hrvatske s pravnim osobama iz Republike Makedonije provest će se 21. veljače
1992., a obračun izmirenih obveza i potraživanja provest će se preko računa
u Službi dana 22. veljače 1992. godine.

Pravne osobe prijavljivat će svoje obveze, koje su predmet ove kompenzacije,
17. i 18. veljače 1992. godine.

Članak 5.

Obveze iz članka 3. prijavljuju se na obrascu "Prijava obveza prema
pravnim osobama iz Republike Makedonije", koja je sastavni dio ove
uredbe.

Članak 6.

Prijavljivanje obveza prema ovoj uredbi obvezno je za sve pravne osobe
iz članka 2. koje do dana prijavljivanja nisu izmirile svoje obveze prema
pravnim osobama iz Republike Makedonije.

Članak 7.

Upute o načinu prijavljivanja obveza pravnih osoba iz Republike Hrvatske
propisat će generalni direktor Službe društvenog knjigovodstva Hrvatske.

Članak 8.

Ova uredba stupa na snagu danom objave u "Narodnim novinama".

Klasa: 306-01 /92-01 /01

Urbroj : 5030116-92-1

Zagreb, 7. veljače 1992.

Predsjednik

**dr. Franjo Gregurić, v. r.**

---

SLUŽBA DRUŠTVENOG KNJIGOVODSTVA HRVATSKE

Podružnica\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Stranica \_\_\_\_\_\_\_\_\_\_\_\_\_\_\_\_\_\_\_\_\_\_

PRIJAVA OBVEZA PREMA PRAVNIM OSOBAMA IZ REPUBLIKE MAKEDONIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ukupni iznos dugovanja) (Broj vjerovnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv i sjedište podnosioca) (Broj računa podnosioca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Redni Naziv i sjedište Broj računa Svota

broj vjerovnika vjerovnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum) Žig i potpis podnosioca

Uredba, NN 6/1992-93